Referat af ordinær generalforsamling, grundejerforeningen Egesholm

Afholdt i ”Den Gamle Brugs” Egebjergvej 172. Tirsdag den 20/2-2024

Mødt: 4 fra bestyrelsen og derudover 18 grundejere

a: Valg af dirigent: Jens Erik ( nr. 19 ) blev foreslået og vedtaget. Jens Erik kunne konstatere at generalforsamlingen var lovligt varslet.

b: Valg af Stemmetællere: Følgende blev valgt: Hans (nr. 38), Gitte (nr. 58), Ole (nr. 32)

c: Anne-Sofie Christensen (nr. 60) aflagde bestyrelsens beretning til godkendelse. Der var ingen spørgsmål og beretningen blev enstemmigt vedtaget.

d) Kasserer Henrik Sandberg (nr. 46) fremlagde regnskabet til godkendelse. Regnskabet blev enstemmigt godkendt.

e) Ingen indkommende forslag.

f) Foreningens arbejde i det kommende år:

*1. Forestå driften i henhold til vedtægterne.* Dette punkt er vedtaget.

*2. Foranstalte græsslåning på græsdækkede friarealer samt bag boligvejes vendepladser.* Dette punkt er vedtaget.

*3. Foranstalte vedligeholdelse af beplantningsbælter og sydlige stiareal.* Dette punkt er vedtaget.

*4. Foranstalte vedligeholdelse og snerydning af boligveje.* Dette punkt er vedtaget.

5. *På grundejerforeningens areal mod Rådvedvej er der de sidste par år væltet træer/grene i stormvejr. Bestyrelsen har derfor fået en sagkyndig til at gennemgå træerne. 2-3 træer er allerede blevet fældet efter denne gennemgang. Den sagkyndige anbefaler derudover at ca 20. træer udtyndes de kommende 1-2 år.*

Det blev enstemmigt vedtaget at de ca. 20 træer med ”cirkel” mærke på skal fældes. Det blev endvidere vedtaget at Hans (nr. 38) og Leif (nr. 10) skal forestå fældningen af træerne. Det forventes at arbejdet med at fælde de ca. 20 træer vil tage op til to år. Hvis det vurderes nødvendigt, kan en ny gennemgang med skovfogeden foretages inden fældningen påbegyndes. Husstand nr. 45 ønsker at de ”dårlige” træer tæt på deres grund fældes først, for at undgå en potentiel ulykke.

Er der mere træ end hvad vi kan bruge til brænde, er det en mulighed at bestyrelsen lejer en kompostkværn til flis. Stubbene bliver i første omgang stående.

*6.* *Bestyrelsen har modtaget klage vedrørende dårligt vedligehold ved vendepladser. Vedligehold/hækklipning påligger pt de individuelle personer på stikvejen. Bestyrelsen foreslår at foreningen fremadrettet arrangere hækklipning ved vendeplads for enden af stikvejene nord og syd. Forventelig klipning hver 2. eller 3. år. Hvis forslag nedstemmes ønsker bestyrelsen en drøftelse omkring hvordan vi så løser udfordringerne omkring* hækklipning.

Forslaget fra bestyrelsen blev nedstemt og derfor skal vi ej heller ændre i kontingentprisen. De enkelte stikveje fortsætter med selv at vedligeholde hækkene. Hvis bestyrelsen finder at enkelte hække ikke er vedligeholdt kontaktes de enkelte stikveje og/eller har Ole (nr. 56 ) tilbudt at hjælpe med at klippe aktuelle hække.

*7. Ad-hoc opgaver der ikke medfører væsentlige udgifter udover det i budgettet ved-tagne.* Dette punkt er vedtaget.

g) Godkendelse af budget og fastsættelse af kontingent for det kommende år. Kontingent til grundejerforeningen foreslås til 1100 kr. Bidrag til vejfond foreslås uændret til 500 kr.

Budgettet det kommende år er enstemmigt godkendt. Kontingentet ændres IKKE til 1100 kr., men fortsætter som hidtil fastlagt.

h) Valg af bestyrelsesmedlemmer + 2 suppleanter

På valg til bestyrelsen er: Simon Markussen (nr. 55) – Modtager ikke genvalg. Peder Kjær Jensen (nr. 62) – Modtager genvalg. Henrik Sandberg (nr. 46) – Modtager genvalg. Marie Carstensen (nr. 38) blev indvalgt i stedet for Simon Markussen (55)

Efter valget er følgende valgt til bestyrelsen: Henrik Sandberg (nr. 46), Peder Kjær Jensen (nr. 62), Marc Eliasen (nr. 49), Marie Carstensen (nr. 38) og Anne-Sofie Christensen (60). 1. suppleant blev: Ole Kjær Nielsen (nr. 32) og 2. suppleant blev Hans Stensen (nr. 38)

i) Valg af 2 revisorer + 1 suppleant. På valg som revisor er: Jørn Christoffersen (nr. 14) – Modtager genvalg og Steen Andersen (nr. 28) – Modtager genvalg. Begge er valgt ved enstemmighed. Gitte Weinreich Bonde (nr. 58) fortsætter som suppleant.

j) Eventuelt:

- Foreningen har enstemmigt vedtaget at bestyrelsen skal fortsætte arbejdet som påbegyndte i 2023 vedrørende beplantning af Thuja hække ud mod Skanderborgvej. Arbejdet forventes færdigt i 2024, hvorfor der i budgettet for 2024 også er afsat penge til dette arbejde.

- Spørgsmål til bestyrelsen angående opsætningen af hegn i stedet for ”Levende” hegn på egen grund. Bestyrelsen henviser til lokalplanen, da der her er fastlagt regler om dette.

- Kommentar vedrørende fliser omkring stophanerne på Egesholm. Bestyrelsen undersøger om fliserne omkring stophanerne evt. skal udbedres, da det påpeges fra en af foreningens medlemmer at disse visse steder er sunket.

Grundejerforeningsmødet blev afsluttet med smørrebrød.

Efterfølgende har bestyrelsen konstitueret sig som følgende:

Kasserer: Henrik Sandberg (nr. 46). Sekretær: Marc Eliasen (nr. 49 ), Næstformand: Marie Carstensen (nr. 38), Peder Kjær Jensen (nr. 62), Formand: Anne-Sofie Christensen ( nr. 60)